მიხელი (მარკების კატალოგი)

მიხელი (მარკების კატალოგი) () — მსოფლიოში ცნობილი გერმანული კატალოგია. „Michel“-ის კატალოგი საინტერესო ცნობარია ფილატელისტებისათვის, მასში შეიძლება მოინახოს ბევრ ისეთ საფოსტო მარკაზე, რომლებიც ვერ მოხვდა ინგლისურ „Scott“-ის კატალოგში.

მიხელის მარკების კატალოგი გამოდის 1910 წლიდან. იგი თავდაპირველად წარმოადგენდა ერთ გერმანულ პროვინციაში აპოლდში () მცხოვრები მარკებით მოვაჭრის ჰუგო მიხელის ფასების პრეისკურანტს. 1920 წელს გამოცემა ორ ტომად გაიყო: 1. „ევროპა“ და 2. „დანარჩენი ქვეყნები“. დროთა განმავლობაში კატალოგის მოცულობა გაიზარდა და დღეს ის წარმოადგენს მრავალტომეულს, რომელიც მოიცავს მთელი მსოფლიოს მარკებზე ინფორმაციას. „Michel“-ის კატალოგების რაოდენობა სადღეისოდ, სპეციალური და დამატებითი ტომების ჩათვლით 40-ს შეადგენს.

 აღწერა 
200px|thumb|«მიხელის» 1999 წლის კატალოგის ერთი გვერდი: ერაყის მარკების (1995), რომლებიც არ შესულა «სკოტის» კატალოგში
«Michel»-ის კატალოგი ყოველწლიურად არ გამოიცემა. იგი მოიცავს დიდ ინფორმაციას მსოფლიოში გამოცემულ მარკებზე, მათი ტირაჟის, გამოცემის ფორმის (ცალი, ბლოკი, ფურცელი და სხვა) ჩათვლით, აგრეთვე მარკების გამომშვები ქვეყნების შესახებ ინფორმაცია, რაც საინტერესოა ფილატელისტებისათვის.

«Michel»-ის კატალოგი გერმანულ ენოვანია და შინაარსობრივადაც განსხვავდება ამერიკული «Scott»-ის კატალოგისაგან. მაგალითად, როდესაც აშშ-მა ემბარგო დაუწესა კუბას, ერაყს, ჩრდილოეთ კორეას, სკოტის რედაქციამ ამ ქვეყნების საფოსტო მარკები კატალოგში არ შეიტანა. იმავე პერიოდში, აღნიშნული ქვეყნების მარკების შესახებ მონაცემები შესული იყო მიხელის კატალოგში.

მართალია მიხელის კატალოგი უაღესად ინფორმაციულია, მაგრამ ზოგჯერ მასში საეჭვო წარმომავლობის მარკებიც შედიან. ამის მაგალითია ემირატებსა და არაბეთის ნახევრ კუნძულზე გამოშვებული მარკა «ქვიშია დიუნები», რომლებიც დიდი რაოდენობით გამოიცა 1960-1970-იან წლებში, მაგრამ საფოსტო დანიშნულებით არ გამოყენებულა. მსგავსი ტიპის მარკები არასოდეს ხვდება "სკოტის" კატალოგშჲ.

 ტომები
კატალოგის ცალკე ტომი ეძღვნება საკუთრივ გერმანულ მარკებს. სულ 7 ტომის სახითაა წარმოდგენლი ევროპის ქვეუნების მარკები:
175px|thumb|«მიხელის» კატალოგი  1996—1997, დასავლეთ ევროპის ტომი, A-L
 Mitteleuropa — ცენტრალური ევროპა
 Südwesteuropa — სამხრეთ-დასავლეთი ევროპა
 Südeuropa — სამხრეთი ევროპა
 Südosteuropa — სამხრეთ-აღმოსავლეთი ევროპა
 Nordeuropa — ჩრდილოეთი ევროპა
 Westeuropa — დასავლეთი ევროპა1970-იან წლებში ამ ტომის საცალო ფასი შეადგენდა 38 გერმანულ მარკას.
 Osteuropa — აღმოსავლეთი ევროპა1970-იან წლებში ამ ტომის საცალო ფასი შეადგენდა 24.8 გერმანულ მარკას.

«ზღვის გაღმა» ქვეყნების ტომი () გამოდიოდა 1920 წლიდან, როგორც «Michel»-ის კატალოგის  მეორე ტომი და მასში შედიოდა ევროპის გარდა ყველა ქვეყანა. დროთა განმავლობაში ამ ტომის მოცულობა გაიზარდა და დღეისათვის ტომების 4 ჯგუფად არის წარმოდგენილი:
 ამერიკა
 Nord- und Mittelamerika — ჩრდილოეთ და ცენტრალური ამერიკის ქვეყნები
 Karibische Inseln — კარიბის აუზის ქვეყნები
 Südamerika — სამხრეთ ამერიკის ქვეყნები

 აფრიკა
 Nord- und Ostafrika — ჩრდილოეთ და აღმოსავლეთ აფრიკის ქვეყნები
 Westafrika — დასავლეთ აფრიკის ქვეყნები
 Süd- und Zentralafrika — სამხრეთი და ცენტრალური აფრიკის ქვეყნები

 ავსტრალია და ოკეანეთი
 Australien und Okeanien — ავსტრლია და ოკეანეთის ქვეყნები

 აზია
 Süd- und Sudostasien — სამხრეთ და სამხრეთ-აღმოსავლეთ აზიის ქვეყნები
 Mittel- und Ostasien — ცენტრალური და აღმოსავლეთ აზიის ქვეყნები
 Naher Osten — წინა აზიის ქვეყნები

ლიტერატურა
 საქართველოს საფოსტო მარკების კატალოგი
 Michel Katalog On line
 Большой филателистический словарь, (1988) с. 320 : Под общ. ред. Н. И. Владинца и В. А. Якобса. Михеля каталог ISBN 5-256-00175-2. 
 Гросс О., Грыжевский К. (1977) Путешествия в мир марок (Пер. с польск. с сокр.)
 Rick Miller, Catalog options for the whole wide world On line literaure 

სქოლიო

კატეგორია:საფოსტო მარკების კატალოგები